Rekstur tjaldsvæðis í Borgarnesi boðinn út Byggðaráð Borgarbyggðar samþykkti á fundi sínum í síðustu viku að fela sveitarstjóra að leita eftir rekstraraðila að tjaldsvæði í Borgarnesi . „ Við viljum skoða hvort það er ekki einhver sem vill taka að sér að reka þetta tjaldsvæði sem við höfum verið að koma upp á Granastöðum , ” segir Páll S. Brynjarsson sveitarstóri . Hann segist nú undirbúa útboð á tjaldsvæðinu . „ Við settum upp salernishús þarna , sem voru á gamla tjaldsvæðinu , en þetta er þó langt í frá að vera eins vel útbúið og það var . ” Páll segir að spurst hafi verið fyrir um tjaldsvæðið en ekki virtist þó mikill áhugi fyrir því .